
AUCTOR. 


PRAEFATIO 


Mos  a majoribus  nobis  traditus  et  sanctus,  ut,  qui  ad  summos  medicinae 
honores  pervenire  velit,  rem  quandam  tractatu  dignam  iu  publicum  proferat, 
et  mihi  hujus  negotii  provinciam  imponit.  — Quum  vero  in  vasto  artis  me- 
dicae campo  supersint  pauca,  quae  non  jam  a viris  doctissimis  ad  summam 
adducta  sint  perfectionem,  et  ea,  quae  accuratiori  adhuc  carent  illustratione, 
talia  sint,  quae  imbecilles  meas  vires  superent,  longe  valdeque  de  materia 
pertractanda  mecum  haesitavi.  — Hisce  in  angustiis  etiam  diutius  versari 
coactus  fuissem,  nisi  dux  mihi  exstitisset  benevolentissimus  praeceptor  meus 
valde  dilectus  Elustr.  Prof.  Otto,  qui  praeparatis  in  museo  nostro  anatomico, 
quod  sub  ejus  auspiciis  admodum  floret,  uberrimo,  in  quibus  pulmonum  forma 
eorumque  volumen  a norma  abhorruit,  demonstratis,  ad  hasce  anomalias  ani- 
mum meum  adduxit.  — Consilio  ejus  permotus  de  pulmonum  formae  nec  non 
voluminis  aberrationibus  dissertationem  inauguralem,  annexis  exemplis  singula- 
ribus in  libelli  fine  depictis,  scribere  ausus  sum;  idque  eo  lubentius,  et  quod 
me  persuasum  habeo,  ut  major  utilitas  publicae  saluti  ex  casibus  talibus  simi- 
libusque colligendis  possit  redundare,  quam  morbis  quibusdam  describendis, 
quibus  facem  novam  tiro  afferre  nequeat,  et  quod  pulmonum  formae  atque  vo- 
luminis aberrationis  scientia  arti  etiam  medicae  utilis  est  — Nam  medicus, 

iis  eruditus,  non  solum  abditas  morborum  causas  facilius  intelliget,  sed  etiam 
rarius  in  erroribus  versabitur,  si  res  ad  scalpellum  pervenerit;  et  quum  medi- 
cinam forensem  exercet,  anomalias  hasce  etiam  bene  cognoscet,  et  judicium, 
quo  hominis  vita  non  raro  in  discrimen  vocatur,  rectum  in  medium  proferre 
poterit. 

Qualescunque  autem,  L.  B.,  studiorum  meorum  primitias  inveneris,  be- 
nigno ut  accipias  animo,  rogo,  et  errores,  qui  passim  irrepserint,  ut  mihi 

ignoscas,  a tua  humanitate  iterum  iterumque  peto. 

• • •"  „ / . 

Denique  non  possum,  quin  Ulustr.  Prof.  Otto  gratias  meas  pro  sua  be- 
nignitate quam  maximas  agam. 


Auctor. 


Quamquam  me  persuasum  habeo,  ut  quisque  rei  medicae  gnarus  de  generali 
fabrica  anatomica,  situ,  forma  atque  volumine  pulmonum,  organi,  quod,  quum 
functionem  praestet  gravissimam,  — respirationem  quidem,  quae  ad  vitam  con- 
servandam ac  prolongandam  plurimum  valet 1 ) , — summam  toti  organismo  ani- 
mali affert  vim,  firmam  sibi  comparaverit  cognitionem,  tamen  non  ineptum  ha- 
beo, si,  priusquam  ad  pulmonum,  formae  inprimis  atque  voluminis,  anomalias 
vertar,  normam  leviter  attingam.  — 

- ... 

De  generali  fabrica  pulnonum  anatomica  eorumque 
situ,  forma  atque  volumine. 

§ 2 

Pulmones,  duo  viscera,  molli  et  spongiosa  structura  copiaque  vasorum 
et  nervorum  praedita,  in  lobos,  dextrum  quidem  in  tres,  sinistrum  in  duos, 
partita,  consistunt  ex  permagna  cellularum  multitudine,  quae  sunt  in  eorum  su- 
perficie rotundae,  in  interno  autem,  ubi  jacent  magis  compressae  neque,  quan- 
tum istarum  parietes  excedunt,  tantum  possunt  extendi,  oblongae,  irregulares 
atque  angulosae.  — Has  tamen  cellulas,  ultimos  quasi  fines  bronchiorum  ra- 
morum ex  divisione  semper  iterata  in  minores  miniinosque,  donec  in  istas  re- 
solvuntur, ortos,  coronant  miro  reptatu  permulta  vascula  sanguifera  nervulique, 


1)  Galenus  (de  loci  affect.  L.  VI.  Cap  V.)  praeclare  dicit:  «in  confesso  est,  respirationem  a vita 
et  vitam  a respiratione  separari  non  posse,  adeo  ut  vivens  omnino  spiret  et  spirans  omnino 
vivat  « — 

1 * 

quae  ex  arteriae  et  venae  pulmonalis  nervique  vagi  ramis  originem  ducunt  — 
Singuli  pulmonum  lobi  tela  cellulosa  sociati  membrana  circumdantur  serosa  — 
Pleura  vocata,  — quae  in  intervalla  lobis  interjacentia  — incisiones  pulmo- 
num dictas  — , penetrat  iisque  quasi  vestem  induit.  — 

§ 3. 

In  cavo  locum  habent  ex  ossibus,  cartilaginibus  musculisque  exstructo, 
quod  thorax  vocatur  atque  superiorem  corporis  humani  partem  efficit.  — Hoc 
cavum,  conformatum  a tergo  columna  vertebrarum,  utrimque  costis  musculis- 
que intermediis,  in  fronte  sterno  et  ab  imo  diaphragmate , membrana  musculari 
curvata,  habet  coni  speciem  irregularis,  cujus  basis  lata  in  abdomen  obtusus- 
que  apex  in  collum  directus,  cujus  anterior  pars  plana,  utraque  latera  valde 
convexa,  posterior  vero  pars  in  medio  profunde  striata  nec  non  quasi  dimi- 
diata sunt.  — Istae  omnes  vero  partes,  quae  thoracem  efficiunt,  inter  se  sunt 
ita  conjuncta  atque  constructa,  ut  in  eo  amplificandi  atque  extenuandi  insit  fa- 
cultas. — Thoracis  autem  internum  spatium  est  pleura  obductum,  quae,  illo 
quasi  dimidiato,  ad  se  ipsam  reversa  duos  conformat  saccos  inter  se  separa- 
tos, quibus  comprehenduntur  pulmones.  — Multo  maximam  spatii  nunc  descri- 
pti partem  occupantes  replent  perfecte  extensi  saccos  pleurae  totos;  horum 
internum  laeve  latus  undique  attingit  illorum  superficies,  summaque  amplifica- 
tione instituta,  quantum  thoracis  parietes,  diaphragma  organaque  in  mediastino 
jacentia  resistere  valent,  tantum  eos  extendunt  pulmones.  — 

§ * 

Omnino  tamen  et  thoracis  et  pulmonum  forma  atque  volumine  inter  se 
comparatis  illum  fidam  horum  esse  imaginem  cognoscimus;  plane  enim  conve- 
niunt horum  basis  lata  concava  cum  diaphragmatis  convexitate,  apex  cum  tho- 
racis spatio  in  collum  verso,  inferior  margo  acutus  cum  intervallo  inter  infe- 
riorem costarum  partem  diaphragmaque  sito,  externa  planities  convexa  cum  pa- 
rietibus costarum  concavis,  anterior  margo  acutus  cum  angusto  intervallo  inter 
sternum  et  pericardium  sito,  posterior  deinde  margo  obtusus  cum  canali  an- 
gusto costis  corporibusque  vertebrarum  valde  prominentibus  facto,  interna  de- 
nique planities  cum  organis  vicinis.  — 

§ 5. 

Variis  autem  modis,  aut  ex  primae  conformationis  vitio  aut  ex  condi- 
tionibus morbosis  in  vita  demum  pulmones  et  thoracem  organaque  vicina  cor- 
ripientibus, haec  forma  nec  non  volumen,  nunc  descripta,  a norma  decedere 
possunt.  — Ut  vero  haec  varietas  facillime  possit  perlustrari,  primo  formae, 
posteaque  voluminis  anomalias  afferram. 


A.  De  pulmonum  formae  aberrationibus. 

a.  De  pulmonum  deformitatibus  congenitis. 

§ 6. 

Vitium  primae  conformationis  pulmones  hominum  aeque  ac  animalium 
mammalium  quorundam,  — uti:  elephantis,  rhinozerotis,  equi  nec  non  cetaceo- 
rum,  — interdum  aut  non  aut  imperfectissime  tantum  in  lobos  partitos,  aut  ac 
amphibiorum,  — uti:  testudinum,  serpentum  etc.,  — in  simplicem  saccum  cel- 
lularum expertem  mutatos  invenimus.  Blanchot1 2)  in  foetu,  qui  neque  caput 
neque  collum  habebat,  pulmones  in  lobos  non  divisos  vidit.  — Valisneri  1 ) in 
foetu  capitis  experte  pulmones  reperit  in  simplicem  sine  cellulis  bullam  muta- 
tos. Eandem  aut  similem  quidem  formationem  pulmonum  observaverunt  Mor- 
gagni et  Baillie.  Morgagni3)  unius  mentionem  facit  exempli,  ubi  pulmonum 
superficies  cellularum  incremento  ita  extensa,  atque  alterius,  ubi  cellulae  supe- 
rioris lobi  ita  amplificatae  erant,  ut  aere  impletae  multisque  vasculis  sanguiferis 
instructae  aequipararent  nuci  avellanae.  Baillie  4)  pulmonis  fere  dimidium  cel- 
lulis vidit  obsitum,  quarum  nonnullae  magnitudine  baceae  grossnlariae,  plurimae 
vero  tantum  pisi  hortensis  tenuique  membrana  fuerunt  circumdatae.  Sed  hae 
cellulae  nullam  inter  se  conjunctionem  iniverunt. 


])  Act.  n.  c.  a.  IX,  p 350. 

2)  Malpighi  opp.  postli.  p.  87. 

3)  De  causis  et  sedibus  morbor.  epist.  LXII.  5. 

4)  Morbid  anatoni}-,  p.  51. 

§ 7. 

Multo  saepius  priinae  conformationis  vitium  pulmones  pariter  ac  in  pri- 
mo vitae  tempore  foetus  nec  non  in  animalibus  ruminantibus  inaequaliter  in 
lobos  divisos  pluribusve  valde  profundis  incisuris  praeditos  observavimus,  ita 
ut  lobi  denuo  partiti  viderentur.  Ita  pulmones  sunt  reperti,  quorum  sinister 
tres,  aut  ambo  quatuor  aut  etiam  plures  lobos  praebuerunt.  Soemmering1) 
pulmonem  sinistrum  in  tres  lobos  partitum  observavit.  Molinetti 2)  ambos  pul- 
mones viri  praegrandis  aeque  ac  animalium  ruminantium  tantummodo  in  quatuor 
lobos  divisos  crevit.  In  Misc.  Berol. 3)  casus  memoratur,  ubi  pulmones  in 
plures  lobos  parvos  partiti  erant. 

Sed  Joh.  Friedr.  Meckel4)  hanc  divisionem  anomalem,  memoratu  di- 
gnum, plerumque  in  pulmone  dextro  reperit;  semel  tantum  sinistrum,  et  eodein 
quidem  loco,  quem  medius  dextri  lobus  occupat,  in  tres  lobos  partitum  ob- 
servavit. 

§•  8. 

Neque  minus  vitium  primae  conformationis  pulmones  alia  ratione  defor- 
matos animadvertimus.  Illustr.  Prof.  Otto5)  pulmonem  utrumque  e tribus  cor- 
pusculis rotundis  constitutum  reperit,  quorum  diametros  tertiam  pollicis  partem 
effecit.  Deformitates  etiam  pulmonum  ex  loci  aberratione  ortas  observari  non 
rarum  est.  Hae  loci  aberrationes  aut  in  fissura  anterioris  planitiei  corporis 
superioris,  quo  fit,  ut  pars  pulmonum  quaedam  extra  thoracis  cavum  jaceat6), 
aut  in  permutatione  dextri  lateris  cum  sinistro  cernuntur.  Gravissimi  vero  est 
momenti,  ut  tali  permutatione  atque  inaequali  in  lobos  divisione  hominis  vita 
manere  illaesa  soleat.  Joh.  Friedr.  Meckel,  quamquam  vita  hominum  integra 
fuerat,  in  laterali  inversione  pulmonem  tamen  et  dextrum  et  sinistrum  in  duos 
lobos  partitum  bis  reperit. 


1)  De  fabrica  corpor.  humani.  Th.  V.  Abth.  II.  p.  14. 

2)  Mantissa  anat  observ.  XI. 

3)  Dcc.  II.  Vol.  II.  p.  82. 

4)  Handbuch  der  patholog.  Anatomie.  1 Bd.  p.  479. 

5)  llandbuch  der  patholog.  Anatomie.  Breslau  1814.  p.  224. 

6)  Lachinund  (Misc.  N.  C.  Dec.  I.  An.  III.  Obs.  103.  Tab.  III.)  — Proschaska  (Annat,  aca 
dem.  1781.  fasc.  3.  p.  172.) 

§-9- 

Praeterea  vero  conditio  quoque  thoracis  vitiosa  congenita  in  pulmonum 
formam  magnam  vim  habet.  Quantopere  autem  illa  conditio,  si  aetas,  genus 
nec  non  individualitas  reputantur,  a norma  abhorreat,  liaecce  tamen  diametri 
admitti  possunt.  Illustr.  Prof.  Otto 1 ) reperit  in  infantibus  neonatis  aperturae 
superioris  maximam  diametrum  transversam  li",  rectam  circiter  |^y,  inferioris 
transversam  2 Lyy — 3yy,  rectam  a sterni  fine  ad  inferiorem  usque  marginem  cor- 
poris vertebrae  dorsalis  circiter  2";  in  pueris  quartum  annum  agentibus  aper- 
turae inferioris  maximam  diametrum  transversam  6",  rectam  fere  4yy;  in  septi- 
mum annum  agentibus  aperturae  superioris  transversam  2-j-yy,  rectam  lyy  5yyy,  in- 
ferioris transversam  7yy,  rectam  4^yy;  in  viris  mediae  magnitudinis  aperturae 
superioris  diametrum  transversam  tantummodo  fere  4jy/,  rectam  2iyy,  inferioris 
transversam  circiter  9iyy,  rectam  fere  7yy;  in  sexu  sequiori  omnes  has  diame- 
tros aperturae  superioris  circiter  |yy,  inferioris  lyy  minores  quam  in  virili;  in 
hominibus  denique  aut  angusto  aut  amplo  pectore  praeditis  thoracis  cavum  plus 
minusve  quam  100 — 105  digitos  cubicos. 

b.  De  pulmonum  deformitatibus  acquisitis. 

§ 10. 

Yrita  demum  perdurante  pulmonum  forma  varia  ratione  a statu  regulari 
recedere  potest.  Hanc  varietatem  conditiones  morbosae  non  substantiae  solum 
pulmonum,  sed  organorum  quoque  vicinorum  nec  non  thoracis  producunt.  Quum 
plerumque  autem  cum  forma  volumen  quoque  plus  minusve  permutetur,  atque 
causae  permutationis  tum  formae  quum  voluminis  eaedem  sint,  statiin,  ut  omnes 
fugiam  repetitiones,  ad  describendas  voluminis  aberrationes  animum  meum  ad- 
tendain. 


B.  De  pulmonum  voluminis  aberrationibus. 

§ 11 

Pulmonum  volumen  aut  minus  aut  majus  nonnunquam  animadvertimus, 
quam  esse  debet.  Quae  anomaliae  eodem  modo,  aut  ex  vitio  primae  confor- 


1)  Einladungsprogramm : »von  der  Lage  der  Orgaae  iu  der  Brusthohle»  p.  6—7.  Breslau  1829. 

mationis  aut  ex  morbis  in  vita  demum  pulmonum  parenchyma  vel  organa  vici- 
na vel  thoracem  quoque  corripientibus,  oriuntur. 

a.  De  volumine  pulmonum  minuto. 

a.  De  volumine  minuto  pulmonum  congenito. 

§ 12. 

Permulta  existunt  exempla  in  observationibus  de  anatomia  pathologica 
institutis,  ubi  partim  ex  retardatione  primae  efforinationis , partim  vero  ex  mor- 
bosis quoque  conditionibus  tum  parenchymatis  quum  partium  vicinarum  pulmo- 
nes in  foetu  jam , quamquam  munere  suo  nondum  fungi  possunt,  voluminis  nor- 
mam non  adepti  sunt.  Brodie1)  atque  Colomb  2)  foetuum  pulmones  comme- 
morant, qui  ex  primae  efforinationis  retardatione  vix  tertiam  voluminis  normalis 
partem  assecuti  erant.  Illustr.  Prof.  Otto  3)  in  maturo  quidem  foetu  corporis 
vero  deformitate  gaviso  nec  non  multa  retardationis  primae  efforinationis  prae- 
bente vestigia  pulmones  tantummodo  ad  quartam  voluminis  normalis  partem  per- 
venisse vidit.  Petit4)  pulmones  manca  thoracis  evolutione  (is  enim  omnino 
2 " in  longitudinem  patuit ) imperfecte  efformatos  observavit.  V eron  5 ) in  in- 
fante neonato  e purulenta  materia  in  dextro  pleurae  sacco  accumulata  pulmo- 
nem plane  compressum  cellularumque  expertem  reperit.  Koelpin 6)  pulmones 
recens  natorum,  quorum  thoracis  cavum  pure  erat  repletum,  prorsum  compres- 
sos animadvertit.  Mauriceau7)  plurium  mentionem  facit  casuum,  ubi  neonato- 
rum pulmones  consistentiae  hepatis  plane  instar  minimo  erant  gavisi  volumine. 
Mende8)  in  uno  dextri  pulmonis  lobo  infantis  neonati  observavit  maximum  pure 
impletum  saccum,  qui  alteros  ambos  plane  compresserat.  Wrisberg9)  cornnie- 


1)  a.  a.  O.  2)  Reil’s  Areliiv.  Bd.  IV.  S.  219. 

3)  Patbolog  Anatomie.  p 229  Breslau  1814. 

4)  Mem,  de  l'ac  des  sc.  1733.  liist  p.  37. 

5)  Observ.  sur  les  maladies  des  enfeus.  1825. 

6)  Act.  Hafniensis.  Tum.  I. 

7)  liillard  1.  c.  p.  499.  8)  1.  c.  p.  380. 

9)  !Nov.  Coment.  S R.  Goetting.  Tom.  VI.  Observ.  et  exper.  ad  confir.  pulm,  docimas  instit. 

eommentation.  Vol,  I.  Goetting,  1786.  p,  63.  54.  §.  14.  15. 

inorat  casum,  ubi  pulmo  sinister  infantis  recens  nati  ob  indurationem  scirrho- 
sam  multo  minore  quam  dexter  fruebatur  volumine. 

p.  De  volumine  minuto  pulmonum  acquisito. 

§ 13. 

Sunt  exempla  tamen , ubi  in  hominis  vita  demum  volumen  pulmonum  so- 
lito magis  minutum  conspicitur.  Quae  voluminis  decessio  aut  ex  vitiosa  con- 
versione pulmonum  substantiae  aut  ex  vitiosis  conditionibus  organorum  vicino- 
rum partiumque  thoracem  efficientium  prodire  solet.  Laennec1)  in  hominibus 
adultis  ex  brevi  tempore  laborantibus  respiratione  difficili  descripsit  pulmonum 
gangraenam,  ex  qua  semel  pulmonis  volumen  dextri  fere  dimidium  minutum, 
tum  sinister  vix  quintam  ejusdem  partem  adeptus  erat.  Biittner2)  in  viro 
LXX  a.  n.  superiorem  pulmonis  sinistri  lobum,  inferiore  in  os  mollissimum  lon- 
gitudine 6",  latitudine  3yy  nec  non  crassitudine  1"  mutato  fere  plane  collap- 
sum reperit  Baillie  3J  in  viro,  cui  ob  osteosarcoma  totum  genu  occupans 
femur  amputatum  erat,  maximam  utriusque  pulmonis  partem  ossificatam  obser- 
vavit. Memoratu  dignum  est,  quod,  quum  abhinc  tempore  illo  amputationis  re- 
spirationis molestiis  pateret,  ossificatio  ista  tum  demum  nata  esse  videbatur. 
Cruveilhier 4),  Johnson5)  et  Valentin6)  cum  parenchyma  tum  superficiem  pul- 
monum concrementis  calculosis  plane  obsita  viderunt,  ita  ut  ii  omnino  lapidei 
haberentur.  Qua  re  in  omnibus  his  casibus  pulmonum  volumen  norma  non  frue- 
batur. Pellegrini7)  exempli  mentionem  facit,  ubi  in  uno  pulmonis  dextri  lo- 
bulo virginis  XXV  annos  natae , quae  ex  pluribus  annis  palpitatione  cordis  nec 
non  perpetuis  respirationis  molestiis  atque  abhinc  annis  duobus  tussi  anhela  la- 
boraverat subitoque  erat  mortua,  saccus  crassitudine  lyyy  mollis,  albidus  vaso- 


1)  De  1’Auscultation  I.  p.  105.  107, 

2)  Anatoni.  Wahrnehmungen.  p.  202. 

3)  A.  a.  O.  p.  43. 

4)  A a.  O.  Th.  II  p.  113. 

5)  Lond.  med.  chir.  Journal  and  review.  Vol.  3.  p 2 55. 

6)  In  Misc.  anat.  cur.  a.  6.  Observ.  68. 

7)  Orteschi  giornate  di  medicina.  T.  II.  P 331. 

ruinque  expers  ortus  alteros  ambos  plane  compresserat.  Maloet 1 ) in  sene  per 
duos  annos  gravissimas  respirationis  molestias  sentiente  reperit  in  sinistro  pul- 
mone hydatidem  mollem  atque  albidam  liquore  pellucido  repletam  maximae  dia- 
metri circiter  6"  minimaeque  4",  quae  alteros  ambos  obruerat  lobulos.  Bone- 
tus2)  unum  dextri  pulmonis  lobulum  hydatidibus  pellucidum,  tenacem  albumino- 
sumque  liquorem  continentibus  refertum  alteros  ambos  compressisse  narrat 
Baillie  3)  in  pulmone  tumorem  (cujus  vero  natura  ipsi  erat  ignota)  magnitudi- 
nis citrei  membrana  laxe  adfixuin  observavit,  qui  eum  quodammodo  compres- 
serat. Eadem  quoque  exempla  in  simiis,  equis,  canibus,  ovibus  nec  non  in 
alitibus  sunt  observata. 

• , : I ’ ( l \ • I - { ft  ' ***•,»•'  't  • ,f  « f , . 

§ 14. 

Praeter  istam  autem  nunc  dictam  pulmonum  substantiae  conversionem 
vitiosam  conditiones  quoque  morbosae  organorum  vicinorum  aut  pseudoproductio- 
nes  aut  aeris,  aquae  purisque  accumulationes  in  pectoris  cavo  (Pneumatotho 
rax,  hydrops  pectoris,  Empyema)  efficiunt,  ut  volumen  saepe  vi  mechanica 
a norma  recedat.  Lietaud4 5)  hydropem  pericardii  descripsit,  ubi  pericardium 
6 Pfd.  aquae  continuit.  Chamberts),  Lancius6)  et  Illustr.  Prof.  Otto7)  cor 
repererunt  morbose  ita  tumidum,  ut  3 Pfd.  pondus  haberet.  Fleisch8)  cor  vi- 
dit in  massam  cartilaginosam  mutatum,  cuius  pondus  6 Pfd.  atque  diameter 
7" — 8"  confecit.  Cheselden  9)  in  hydropico  quodam  cor  tanti  ambitus  inve- 
nit, ut  istius  basis  24"  ventriculique  17^"  latitudinem  haberent.  Haller10)  nec 
non  Dupuytren11)  hydatides  maximi  ambitus  serosas,  primum  inter  pleuram 


1)  Mem.  de  l’ac.  des  sc.  1732.  p.  350.  ff. 

2)  Sepulcr.  anatomic.  Lib.  I Observ.  36. 

3)  Anatomie  des  krankhaften  Baues,  iibers.  von  Soemmering. 

4)  A.  a.  O.  Observ.  612.  a.  p.  191. 

5)  Journal  de  Medicine.  1810.  Tuillct  p.  1. 

6)  Von  den  verschiedenen  plotzlichen  Todesarten.  Bd.  II.  S.  130. 

7)  Patholog.  Anatomie.  Bresl,  1814.  p.  89. 

8)  Allgeineine  medie.  Annaleu.  1811.  Jul.  p.  645, 

9)  Anatomy.  p.  181. 

10)  Opuscula  patholog.  Obser.  12. 

11)  Cruveilhier.  p.  286. 

costalem  musculosque  costales,  secundum  inter  pleuram  pulmonalem  pulmones- 
que adlixas  observaverunt.  Laenuec  1 ) invenit  in  thoracis  cavo  viri  XXX11I 
a.  nati,  qui  ex  uno  anno  gravissimis  respirationis  molestiis  laborans  subito  ex 
suffocatione  obierat,  massam  quandam  solidam  atque  inaequalem  pondere  12|  Pfd., 
longitudine  10",  et  latitudine  7".  Pfundel 2)  et  Carden3)  descripserunt  stea- 
tomata pond.  circiter  10  Pfd.  in  thoracis  cavo  inventa  hominum  adultorum  ex 
pluribus  annis  respiratione  laborantium  difficillima,  quae  illius  cavum  plane  re- 
pleverant. Geoffroy4)  reperit  in  utroque  cavi  thoracis  latere  viri  juvenilis  li- 
bidinibus debilitati  atque  catarrhum  saepissime  perpessi  duos  tumores  hydati- 
dosos fere  unius  pedis  longitudine,  qui  a thoracis  apice  ad  diaphragma  usque 
erant  extensi.  Baillie  5)  juvenis  sinistrum  pleurae  saccum  puris  quantitate 
11  Pfd.  pondus  habente  repletum  animadvertit.  Soemmeriug6)  aortae  aneurys- 
ma longitudine  6"  atque  latitudine  10"  gavisum  vidit.  Dr.  Jam.  Johnson7) 
Pneumatothoracis  exemplum  descripsit,  ubi  aer  ex  parva  sinistri  pulmonis  tu- 
berculosi apertura  fistulosa  in  sinistrum  pectoris  cavum  sese  ingesserat.  Idem 
quoque  observavere  Dr.  Andral  jun. 8)  et  Dr.  Davy.  Quibus  in  omnibus  casi- 
bus nunc  enumeratis  pulmonum  volumen  mox  plus  mox  minus  cernebatur  minu- 
tum; quin  imo  duobus  in  casibus  ita  erant  pulmones  compressi,  ut  semel 
(Laenuec.  1.)  tantummodo  crassitudine  linear.  3,  tum  (Carden.  3.)  magnitu- 
dine manus  vix  dimidiae  fruerentur. 

Eandem  exercent  vim  thoracis  quoque  vitia,  quae  aut  ex  morbis  aut 
laesionibus  ossium  aut  thorace  linteo  muliebri  aut  quacunque  alia  ratione  origi- 
nem capere  possunt.  Breschet9)  in  virgine  herniam  pulmonum  perpessa  re- 
perit in  dextro  colli  latere  liberum,  magnum,  elasticum,  pressui  digitorum  re- 


1)  Corvisart.  Journal'  de  medie,  an.  IX.  Germinal. 

2)  Baldingcr^s  neues  Magazin.  Band  7.  p.  165. 

3)  Mcm,  of  the  London.  medie,  societ.  Vol.  VI.  p.  122  — 128, 

4)  Bulletin  de  la  soc.  de  l’ac.  de  medie,  an.  XIII.  XI V.  p.  164. 

5)  Anatomie  des  kraakhaften  Baues. 

6)  Anmerkung  30  zu  Baillie  p.  15. 

7)  London.  mediral.  Gazette  1829. 

8)  Cliniijue  medicale  etc.  P.  II  1827. 

9)  v.  Froriep's  Xotizen.  J\S.  5l3  April  1829.  S.  112. 

sistentem  et  aer  continentem  tumorem,  qui  a clavicula  ad  cartilaginem  thyreo- 
ideam usque  patebat  et  a pulmonis  apice  formatus  erat;  thorace  linteo  mulie- 
bri adhibito  hic  quidem  tumor  major,  pulmonis  vero  volumen  minus  factum  est. 
Ejusmodi  exemplum  Velpeau1)  quoque  commemoravit. 

Nec  minus  intumescentia©  organorum  abdominalium  morbosae,  pseudo- 
productiones  et  aquae  aerisque  accumulationes  (Ascites,  tympanitis)  in  abdo- 
minis cavo  ortae,  diaphragma  ad  pectoris  cavum  urgentes,  pulmonum  volumen 
minuere  valent.  Powell2)  hepar  bis  vidit  ita  tumidum,  ut  primum  pondere 
libr.  20,  secundum  pondere  libr.  40  frueretur.  Ploucquet 3 ) , Voigtel4 *),  Lie- 
taud*),  Portal6),  Gaulay7)  atque  Enaux8)  steatomata  commemorant  in  ab- 
dominis cavo  sita,  quorum  unum  erat  adeptum  pondus  libr  40.  De  Haen9)  in 
homine  quodam  ascite  mortuo  abdominis  cavum  tanta  aquae  copia  repletum  in- 
venit, ut  diaphragma  omnia  organa  thoracica  ad  collum  ursisset.  Egoquideni 
anno  anteacto  vidi  in  femina  tympanitide  abdominali  mortua  abdominis  cavum 
tanta  aeris  copia  repletum,  ut  diaphragma  ad  costae  quintae  regionem  usque 
extensum  pulmones  plane  compressisset. 

Haec  vero  pulmonum  voluminis  minutio  inter  vitam  acquisita  nequaquam 
subito  vitam  hominis  in  periculum  vocat,  quod  nihilo  nisi  adligationi  levi  situi- 
que libero,  quibus  pulmones  gaudent  atque  inter  alia  organa  eminent,  adscri- 
bendum  est. 


1)  AbhandI.  der  cliirurgischen  Anatomie.  Bd.  3.  S.  607. 

2)  Observations  on  the  bile  and  its  diseases  etc. 

3)  Lit.  med.  digest.  Tom.  III.  p.  108. 

4)  Patholog.  Anatomie.  Th.  II.  p.  401. 

6)  Hist.  anat.  med.  Vol.  I.-p.  75. 

6)  Cours  d’anat.  med.  V.  p.  143.  ff.  148. 

7)  A.  a.  O. 

8)  Nouv.  Mem.  de  l’acad.  de  dijon.  1783.  Tom.  I. 

9)  Heiluugsmethode.  Bd.  V.  Th.  XI.  Cap.  IV.  S.  147. 

b.  De  volumine  pulmonum  aucto. 


«.  De  volumine  aucto  pulmonum  congenito. 

§ 15. 

Non  raro  accidit,  ut  jam  in  foetu  volumen  pulmonum  vitiose  auctum  re- 
perialur.  Husson1),  Chaussier2),  Lobstein3),  atque  Billard4)  neonatorum 
pulmones,  innumeris  grano  milii  similibus  tuberculis  obsitos,  invenere  solito  ma- 
gis auctos.  Zierhold5)  in  foetu  observavit  pulmonum  hydropem  et  in  nostro 
museo  anatomico -pathologico  plures  adsunt  foetus  cum  hydropneumoiia  nati,  in 
quibus  pulmones  maximo  gaudent  volumine.  Nonnunquam  vero  volumen  unius 
tantum  pulmonis  valde  auctum  animadvertimus,  et  tum  quidem,  si  alter  aut  per- 
fectam non  adeptus  efformationem  respirationi  est  inutilis  aut  plane  deficit  at- 
que ille  respirationis  negotio  solus  fungi  debet.  Haberlein  6)  in  dextro  thora- 
cis cavo  personae  cujusdain  XXIV  annos  natae  semper  respirationis  molestiis, 
quae  multo  denique  auctae  et  cum  vasorum  sanguiferorum  irritatione  conjunctae 
erant,  laborantis,  nullum  vidit  pulmonis,  bronchi  nec  non  vasorum  vestigium; 
sinister  contra  pulmo  volumine  maximo  atque  thoracis  cavum  huius  lateris  sum- 
ma amplificatione  fruebantur;  ambo  bronchi  sicuti  vasa  quoque  omnia  pulmonalia 
in  huius  pulmonis  substantiam  penetrabant  Bell 7)  quoque  casum  .observavit, 
ubi  ex  pulmonis  defectu  sinistri  dexter  consecutus  erat  volumen  maximum. 
Pozzi8)  in  femina  nunquam  respirationis  molestias  perpessa  volumep  dextri 
pulmonis  valde  auctum  nullumque  omnino  sinistri  vestigium  reperit.  Omnis  au- 


1)  Desormeaux  in  Dict.  de  Medicine  art.  Oeuf.  Bd.  XV,  p.  402. 

2)  Proces  verbal  de  la  distribution  de  prix  aux  eleves  sages  - femines  de  1'hospice  de  la  ins- 
ternite. An.  1812.  p.  62, 

3)  Patbolog  Anatomie  I.  p.  321. 

4)  1.  c.  p.  649. 

6)  Diss.  de  notabilibus  quibusque,  quae  foetu!  in  utero  et  partu  contingere  possunt,  Hallael775. 

6)  Abbandlungen  d.  Joseph.  Acad.  Th.  I.  S.  271. 

7)  Anat.  of.  tbe  buman.  bodic.  Vol.  II.  p.  201. 

8)  Eph.  n.  c.  dec.  1.  an.  4.  observ.  30.  p,  32. 

tem  pulmonis  unius,  et  sinistri  quidem,  defectus,  primae  conformationis  vptium 
est  memoratu  dignissimus  decessus,  quum  etiam  in  amphibiis  inveniatur;  in  plu- 
rimis enim  fere  serpentibus  pulmo  sinister  imperfectissime  est  evolutus,  quam- 
quam, ut  Cuvier1 2)  docuit,  omnino  non  deest1). 

p.  De  volumine  aucto  pulmonum  acquisito. 

§ 16. 

Pulmonum  autem  volumen  valde  amplificatum  non  raro  inter  vitam  de- 
mum acquiritur.  Quod  sanguinis  congestiones  eos  versus,  secretiones  seri  nec 
non  puris  in  telam  cellulosam,  accumulatio  aeris  in  eadem,  dilatatio  ramulorum 
bronchialium  atque  cellularum  pulmonalium  incrementum  nimium  producere  pos- 
sunt. Hoc  modo  in  pneumonia  pulmonum  volumen  ex  sanguinis  congestionibus 
plerumque  admodum  auctum  eorumque  substantia  plane  solida  ac  saepe  ponde- 
rosissima videntur.  Sed  bis  sanguinis  congestionibus  neglectis  ex  summa  san- 
guinis plasticitate  non  raro  accidit,  ut  serum  vel  pus  in  telam  cellulosam  se- 
cernantur, quibus  eorum  volumen  ita  augetur,  ut  secundum  Petr.  Frank  3)  tho- 
rax extra  propulsus,  diaphragma  depulsum  praecordiaque  prorsus  essent  ex- 
tensa. — 

Neque  minorem  vim  in  amplificatum  pulmonum  volumen  dilatatio  ramu- 
lorum bronchialium  exercet.  Quae  interdum  est  maxima,  ita  ut  ramuli  ad  cau- 
lis pennae  vel  digiti  diametrum  perveniant.  Haec  laesio  organica  secundum 
Laeynec  in  omnibus  quidem  pulmonum  locis,  sed  multo  saepius  in  lobulis  su- 
perioribus tantum  existere  potest.  Paucos  modo , nonnunquam  vero  omnes  quo- 
que ramulos  bronchiales  per  totum  lobulum  Serpentes  illa  dilatatio  corrumpere 
solet.  Distincte  tamen  dilatatus  bronchus  generalis  raro  tantum  invenitur.  Ista 
dilatatio  semper  a catarrho  chronico  vel  morbo  quolibet  diuturnos,  vehementes 
atque  saepe  redeuntes  tussis  impetus  efficere  idoneo,  imprimis  tamen  a tussi 
convulsiva  originem  ducit.  Si  illa  partialis  tantum  est,  individua  talia  habitua- 


1)  Vorlesungen  uber  vcrgleicbende  Anatomio.  Bd  4.  S.  188 

2)  Kitescbe  »de  respiratione."  Viteb.  1808. 

3)  Libr.  II.  pp.  130.  132. 

lein  quidem,  raram  vero  paululumque  validam  tussim  atque  mucosam  nec  nimis 
copiosam  expecto rationem  patiuntur;  si  contra  generalis  valida  ac  diuturna  tus- 
sis, dyspnoea,  nimia  sputorum  purulentorum  secretio  et  mors  denique  exoriun- 
tur. Interdum  tamen  tales  aegroti,  quamquam  debilitati,  senes  fiunt.  Exper. 
Dr.  Andral  jun. *)  sub  iisdem  autem  conditionibus  nullam  dilatationem,  sed  ple- 
rumque intuinescentias  tantum  ramulorum  bronchialium  ex  parietum  densatione 
ortas  animadvertit.  Quibus  cum  ramulis  bronchialibus  dilatatis  non  raro  etiam 
dilatatio  atque  amplificatio  cellularum,  illorum  finium  ultimorum,  subjunctae  sunt. 
Omnes  istae  cellulae  usque  ad  grani  avenacei,  quin  imo  amygdalae  magnitudi- 
nem saepissime  extensae  Emphysema  vesiculare  dictum  faciunt. 

Hoc  emphysema  solum  quoque  ramulis  bronchialibus  non  dilatatis  exo- 
riri potest;  aut  ex  hypertrophia  cellularum  parietum  — si  una  pulmonis  pars 
alterius  negotio  respirationis  fungitur,  — aut  ex  atrophia  — si  plures  cellulae 
parietibus  plus  minusve  resorptis  in  unicam  sunt  conjunctae,  quod  saepissime 
in  senectute  fieri  solet,  — aut  ex  nimiis  denique  respirationis  moliminibus,  qui- 
bus recens  inducitur  aer,  priusquam  in  cellulis  adhuc  retentum  expellitur. 

Saepe  denique  in  nimia  musculorum  actione,  uti:  in  citissime  vehendo 
aut  currendo , in  vehementer  inflando , in  ascensu  montium  altorum , in  partu- 
riendi actu  etc. , spiritu  pleno  violenter  ac  diu  retento  cellulae  pulmonales  dis- 
rumpuntur  et  aer  in  telam  cellulosam  se  ingerit,  quo  altera  emphysematis  spe- 
cies, emphysema  interlobulare,  efficitur.  Exper.  Dr.  Dumbreck1 2)  hoc  emphy- 
sema quoque  sine  ullo  cellularuiy  rupturae  vestigio  e vehementi  tussi,  Hux- 
ham  et  Baillie  e febri  typhosa  ortum  observaverunt. 

* * * VVB  # 

§ 17. 

Postquam  breviter  universa  praemisi,  quomodo  pulmonum  forma  atque 
volumen  a norma  decedere  possunt,  ad  descriptionem  praeparati  (Fig.  I.J  in 


1)  Archiv.  generales  de  Medie,  vergi,  v.  Froriep’s  Notizen.  Bd.  VIII.  J\§.  22.  S.  334, 

2)  Transact.  of.  the  medie,  chir.  Societ,  of.  Edinburgh.  Vol.  III.  P.  2.  p.  566. 

fine  dissertatiunculae  depicti  transire  liceat.  Quae  tamen  descriptio  brevissi- 
ma tantum  esse  potest,  quod  non  copiosam  morbi  historiam,  sed  adumbratio- 
nem tantum  adipisci  poteram. 

N.  N.  excubitor  iir  turri,  fere  senex,  infirma  corporis  constitutione , jam 
a teneris  annis  integra  valetudine  non  erat  gavisus.  Ex  multis  annis  tussi 
vehementi  magnisque  laborabat  molestiis  asthmaticis  magis  magisque  auctis;  in 
ultimo  vitae  tempore  inflammatione  pulmonum  corruptus,  in  nosocomio  Omnium 
Sanctorum  delatus  ibi  diem  suum  obiit. 

Thoracis  cavo  aperto  in  ejus  sinistro  latere  magna  copia  exsudatae 
lymphae,  aquosae  ac  mucosae,  sinister  pulmo  compressus,  pseudomembrana 
obductus,  cum  pericardio  nec  non  diaphragmate  concretus  atque  in  eodem  con- 
crementum calculosum  reperiebantur.  Dextri  pulmonis  lobulus  superior  cum 
pleura  costali  firmiter  implicatus,  durus,  tuberculosus  ulceribusque  refertus;  in- 
ferior autem  lobulus  plane  pustulosus,  pellucidus,  dilatatis  cellulis  magnisque 
duobus  diverticulis  aere  impletis  praeditus  erat. 

Illa  exsudata  lympha  aquosa,  mucosa  in  sinistro  thoracis*  cavo,  pseudo- 
membrana, concretio  et  sinistri  pulmonis  cum  pericardio  ac  diaphragmate  et 
superioris  lobuli  dextri  pulmonis  cum  pericardio  ac  diaphragmate  et  superioris 
lobuli  dextri  pulmonis  cum  pleura  costali,  uti  etiam  ulcera  in  dextro  pulmone 
haud  dubie  ex  inflammatione  orta  erant,  quae  pulmones  corriperat.  Multo  ta- 
men rarius  dilatatio  cellularum  et  ambo  diverticula  aere  impleta  in  inferiore 
dextri  pulmonis  lobulo  formata  inveniuntur.  Supra  jamjam  in  pulmonum  emphy- 
semate describendo  causas,  quibus  omnino  dilatatio  cellularum  effici  potest,  bre- 
viter attuli.  In  nostro  tamen  casu,  si  illius  viri  infirmae  corporis  constitutio- 
nis, tussis  vehementis  magnarumque  respirationis  molestiarum,  quibus  ex  mul- 
tis annis  laboraverat,  ipsius  deinde  aetatis  ac  negotii  denique  rationem  habe- 
mus, dilatatio  cellularum  ex  magnis  respirationis  moliminibus  non  minus  forma- 
tio horum  diverticulorum  magnorum  ex  ruptura  coalituque  plurium  cellularum  in 
unam  deinde  consecuto  milii  orta  videntur.  Quae  ruptura  et  coalitus  mea  opi- 


- — - 1»  

nione  atrophiae  cellularum  parietum  quotidianoque  in  turrem  ascensui  adseri- 
benda  sunt 

Magnas  autem  respirationis  contentiones  tales  cellularum  dilatationes 
gignere  posse,  praeter  homines  in  animalibus  quoque  aut  citissime  currentibus 
aut  diu  continuoque  volantibus  aut  semper  arbores  altissimos  enitentibus  con- 
spicimus. Cujusmodi  exemplum,  ut  Fig.  III.,  in  dextro  pulmone  Phalangistae 
ursinae  habemus.  His  tamen  diverticulis  similes  amplificationes  observarunt  quo- 
que Rokitanski1)  et  Illust.  Prof.  Berard2)  in  posteriore  tracheae  latere,  in 
bronchis  eorumque  ramulis. 

Praeter  hos  autem  casus  jam  memoratos  alio  quoque  modo  pulmonum 
volumen  mutari  potest.  Sic  in  nostro  museo  anatomico  pulmonis  praeparatum 
adest,  in  quo,  ut  Fig.  II.,  formatione  duorum  funiculorum  plasticorum,  haud 
dubie  ex  inflammatione  ortorum,  qui  inde  ab  inferiore  pulmonis  lobulo  ad  pleu- 
ram costalem  patebant  et  hoc  modo  extensionem  quandam  procreaverant,  illius 
volumen  solito  magis  auctum  erat. 


1)  Medie.  Jahrbiiehe*  des  ostrcichisclien  Slaales  1835.  Bd  18  Heft  3.  j>|>  47 1 473  V.hni- 

daselbst  aueh  Bd.  18.  Heft  1.  S.  148. 

2)  Revuc  medie,  franc.  etc.  1833.  S.  221. 

FIGURARUM  EXPLICATIO. 


Fig.  I 

a.  a.  Pulmonis  lobulos  superior. 
a\  Pseudomembrana. 

b.  b.  Lobulus  medius. 

c.  c.  Lobulus  inferior. 

c1.  c*.  Diverticula  aere  impleta. 

d.  Bronchus  pulmonalis. 

e.  Vena  pulmonalis. 

f.  Arteria  pulmonalis. 

Fig.  H. 

Pleura  costalis. 

Funiculi  plastici. 

Lobulus  pulmonis. 

Fig.  m. 

Pulmo  sinister. 

Pulmo  dexter. 

Cellulae  pulmonales  dilatatae. 


a. 

b. ' 
c.  c. 


THESES  DEFENDENDAE 

1.  Antonii  muriatici  depurati  exigua  dosis  in  diarrhoea  remedium  pr; 
stantissimum. 

'i.  Graviditatis  signa  ante  quintum  mensem  nulla  certa. 

3.  Erysipelas  secundarium  remediis  irritantibus  curandum 


VITA. 


-E>go  Antonius,'  Amandus,  Josephus  Andermann,  religioni  catliolicae  addictus,  natus 
sum  die  XXVIII  m.  Maji  anno  h.  s.  XII.  Frankensteinii , oppido  Silesiae,  patre  carissi- 
mo Johanne,  quem  pio  dolor!  ex  sex  abhinc  annis  praematura  morte  mihi  eruptum 
lugeo  semperque  lugebo,  matreque  optima  Helena,  e gente  Gilleriana,  quam  adhuc  su- 
pertitem  veneror.  Primis  litterarum  rudimentis  in  schola  elementaria  imbutus,  anno 
aetatis  decimo  tertio  rae  contuli  in  Gymnasium  Glacense,  quod  tunc  temporis  sub  au- 
spiciis beati  Direcl.  Kabath  floruit  ibique  per  annos  septem  commoratus  Gymnasium 
ad  St.  Magdaleneam,  quod  floret  Vratislaviae,  adii.  Testimonio  maturitatis  instructus 
anno  h.  s.  XXXIII  hanc  almam  litterarum  universitatem  petii  et  ab  Illusi.  Pi  of.  SciINEi- 
iier  t.  jt.  rectore  magnifico  inter  cives  academicos  receptus  apud  Illustr.  Prof.  Bkm:- 
dict,  gratiosi  ordinis  medicorum  Decanum  spectabilissimum,  nomen  rite  professus  sum. 

Abhinc  per  quadriennium  hos  viros  audivisse  glorior: 

Illustr.  Benedict  chirurgiam  generalem  et  specialem,  ophthalmiatrieen , fascias  et  in- 
strumenta chirurgica  rite  applicanda  et  operationes  in  cadaveribus  instituendas  me 
ingeniosissime  docuit,  atque  ejusdem  examinibus  de  gravioribus  chirurgiae  capiti- 
bus interesse  mihi  contigit.  Idem  vir  praeclarus  in  clinico  chirurgico  per  qua- 
tuor  semestria  dux  et  praeceptor  benignissimus  fuit. 

Illustr.  Betschler  morbos  sexus  sequioris  artemque  obstetriciam  cum  theoreticam  tum 
practicam  doctissime  mihi  exposuit,  neque  minus  in  policlinico  gynaeeologico, 
quod  sub  ejus  auspiciis  floret,  dux  mihi  exstitit  eximius  et  annum  integrum  ube- 
ram  ad  parturientium,  feminarum  infantumque  aegrotantium  lectos  obseri  audi 
atque  agendi  mihi  praebuit  occasionem. 

Exper.  Burciiard  operationes  obstetricias  egregie  mihi  enucleavit  nec  non  consilio  suo 
ad  parturientium  lectos  benignissime  me  adjuvit. 

Illustr.  Fischer  de  chemia  theoretica,  practica,  pharmaceutica,  de  reagenliis  atque  ana- 
lysi  aquarum  medicatarum  disserentem  audivi. 

Celeberr.  Frankenheim  physicen. 

Illustr.  Glocker  mineralogiam. 

Illustr.  Gravenhorst  zoologiam  mihi  explanavit. 

CelebeiT.  Goeppert  botanicen  generalem,  plantas  officinales  secundum  ordines  natura- 
les, nec  non  formulas  medicas  concinnandi  doctissime  mihi  exposuit.  Eundem- 
que  virum  gravissimum  in  excursionibus  botanicis  secutus  sum. 
lllustr.  Henschel  encyclopaediam  medicam  et  historiam  rei  medicae  doctissime  atque 
ingeniosissime  mihi  tractavit. 

Exper.  Klose  medicinam  forensem  egregie  me  docuit.- 
Exper.  Kuestner  artem  obstetriciam  generalem  mihi  exposuit. 

CelebeiT.  Kutzen  de  historia  Hannibalis  de  imperio  cum  populo  Romano  certantis  dis- 
serentem audivi. 

lllustr.  Otto  anatomen  corporis  humani,  anatomen  comparatam  et  pathologicam  homi- 
nis et  brutorum,  historiam  foetus,  methodum  sectiones  forenses  rite  instituendi 
luculentissime  mihi  enucleavit.  Eundem  virum  summe  venerandum  per  duo  se- 
mestria hiemalia  in  exercitationibus  anatomico-practicis  moderatorem  ducemque 
humanissimum  me  habuisse  glorior. 

lllustr.  Purkinje  physiologiam  corporis  humani,  physiologiam  experimentalem  et  pa- 
thologiam  generalem  pro  eximio  ingenii  sui  acumine  me  docuit, 
lllustr.  Remer  therapiam  cum  generalem  tum  pyrexiarum  et  apyrexiarum  specialem 
dissertissime  ac  doctissime  mihi  enucleavit.  Idem  praeclarus  in  exercitationibus 
clinico  et  policlinico  - practicis  per  duos  annos  dux  meus  sic  gravissimus  ac 
moderator  sic  benevolentissimus,  ut  ad  cineres  usque  pio  gratoque  animo  eum 
habiturus  sim  venerandum. 

Celeberr.  Remer  operationes  chirurgicas  et  operationes  ophthalmicas  tum  theoreticas 
tum  practicas  ingeniosissime  me  docuit;  idemque  mihi  dux  fuit  ad  aegrotorum 
lectos  benevolus  atque  consilio  suo  me  saepe  adjuvit, 
lllustr.  Rohovsky  de  psychologia  et  de  Cicer.  Tuscul.  disputationibus 
Exper.  Seidel  de  medicaminibus  animalibus  et  de  magnetismo  animali 
lllustr.  Thilo  de  logice  disserentes  audivi. 

lllustr.  Wendt  universam  materiam  medicam,  morbos  ex  laesa  nutritione  oriundos, 
morbos  infantum  praecipuos,  venena  et  antidota  doctissime  disserendique  vigore 
et  splendore  consueto  mihi  exposuit. 

Praeterea  Exper.  Dr.  Koehler,  Dr.  Schoenborn,  Dr.  Timpf,  Dr.  Wendt  adjutores 
mihi  fuerunt  benignissimi  in  exercitationibus  clinico -practicis. 

Quibus  omnibus  viris  illustr.,  celeberr.,  experient.,  summos  nunc  medicinae 
et  chirurgiae  honores,  tentaminibus  philosophico  et  medico,  nec  non  examine  rigoroso 
coram  ordine  medicorum  gratioso  rite  superatis,  adepturus,  quas  maximas  possum,  gra- 
tias palam  ago. 


